Gary Paffett

Gary Paffett (s. 24. maaliskuuta 1981 Bromley, Englanti, Iso-Britannia) on brittiläinen autourheilija. 

Monien muiden autourheilijoiden tapaan myös Paffett aloitti uransa kartingista. Vuonna 1999 hän voitti Formula Vauxhall -luokan mestaruuden, ja British Racing Drivers' Club palkitsi hänet vuoden nuorena kuljettajana. Vuonna 2002 hän voitti Saksan Formula 3 -mestaruuden. 

2003 Paffett aloitti DTM-sarjassa Keke Rosbergin Team Rosberg -tallissa vuoden vanhalla autolla. Vuonna 2004 hän siirtyi AMG Mercedesin tehdastalliin ja voitti heti kauden avauskilpailun. Kauden loppupisteissä hän sijoittui toiseksi. Vuonna 2005 hän kirkasti edellisvuoden kakkossijan mestaruudeksi. 

Kaudet 2005–2014 Paffett toimi McLarenin Formula 1 -tallin testikuljettajana. Tallin siirryttyä Hondan moottoreihin kaudella 2015 Paffett siirrettiin syrjään testikuljettajan roolista.

Formula 3000 -tulokset

Aiheesta muualla

 Virallinen sivu

Brittiläiset autourheilijat
Formula E -kuljettajat
DTM-kuljettajat
Vuonna 1981 syntyneet
Elävät henkilöt